*Projekts*

**MINISTRU KABINETA SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. | 2017.gada \_\_.\_\_\_\_\_\_\_\_ |

**.§**

**Par informatīvo ziņojumu “Par pakalpojumu vides pilnveidi”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(...)

1. Pieņemt zināšanai vides aizsardzības un reģionālās attīstības ministra iesniegto informatīvo ziņojumu.
2. Vides aizsardzības un reģionālās attīstības ministrijai un Valsts reģionālās attīstības aģentūrai pastāvīgi nodrošināt koordinācijas procesu iestāžu sadarbībai.
3. Valsts reģionālās attīstības aģentūrai sadarbībā ar iestādēm līdz 2017. gada 1. novembrim izstrādāt un publicēt informatīvā ziņojuma sadaļā “Horizontālās pilnveidošanas aktivitātes” nosaukto 8 (astoņu) jaunu dzīves situāciju aprakstus, un līdz 2017. gada 30. decembrim aktualizēt šobrīd valsts pārvaldes pakalpojumu portālā [www.latvija.lv](http://www.latvija.lv) publicēto esošo dzīves situāciju saturu.
4. Vides aizsardzības un reģionālās attīstības ministrijai 2017. gada novembrī organizēt 2016. gada novērtējumā iekļauto iestāžu informēšanu par saņemtajiem rezultātiem, secinājumiem un rekomendācijām.
5. Vides aizsardzības un reģionālās attīstības ministrijai sadarbībā ar novērtējumā iesaistītajām iestādēm līdz 2018. gada februārim izstrādāt ieteikumus novērtējumā iekļauto iestāžu pakalpojumu pilnveidei nākamajam novērtējuma ciklam.
6. Valsts ieņēmumu dienestam līdz 2017. gada 30. decembrim izvērtēt iespēju, lai iestādes tīmekļvietnē būtu pieejama informācija par uzņēmējdarbībai piemērojamo nodokļu (uzņēmumu ienākuma nodokli, iedzīvotāju ienākuma nodokli un valsts sociālās apdrošināšanas obligātajām iemaksām) apmēru, ko iekasē reizi gadā un atbilstoši uzņēmuma lielumiem, un pieņemt lēmumu par nepieciešamo rīcību. Veikt klientu aptauju un konsultācijas ar sadarbības partneriem, lai noskaidrotu, vai ir pieprasījums pēc nodokļu maksājumu plānošanas rīka (kalkulatora), kādai mērķa auditorijai tas būtu jāizstrādā, nosakot prasības tā precizitātei un izpildījumam.
7. Pilsonības un migrācijas lietu pārvaldei līdz 2017. gada 1. novembrim izveidot un iestādes tīmekļvietnē ievietot vizuālos uzskates materiālus pieprasītāko pakalpojumu pieprasīšanai, publicēt iestādes tīmekļvietnē vispārēju pārskatu par audita ziņojumu, neiekļaujot sensitīvu informāciju, un klientu apmierinātības aptaujas rezultātus.
8. Informatīvajā ziņojumā iekļautos uzdevumus veikt iesaistīto iestāžu budžetā esošo līdzekļu ietvaros.

Ministru prezidents M. Kučinskis

Valsts kancelejas direktors J. Citskovskis